Fernando Pessoa
Fernando Pessoa, pe Fernando António Nogueira de Seabra Pessoa, ganet e 1888 ha marvet e 1935, zo ur skrivagner portugalek ha saoznek. Gwelet eo evel unan eus ar brasañ barzhed portugalek, hag eus lennegezh ar bed zoken, ha lakaet eo a vent hag a dalvoudegezh gant Luís de Camões. Hervez ar skridvarnour Harold Bloom eo "ur prof eus ar portugaleg d'ar bed".Skrivet en deus ivez e saozneg ha galleg, ha troet eus ar yezhoù-se . 
"Amo como ama o amor. Não conheço nenhuma outra razão para amar senão amar. Que queres que te diga, além de que te amo, se o que quero dizer-te é que te amo?" Fernando Pessoa

E vuhez
 

E miz Gouhere 1893, pa oa pemp bloaz ar paotrig, e varvas e dad, Joaquim de Seabra Pessoa, gant an droug-skevent. C'hwec'h miz goude, e miz Genver, e varvas e vreurig Jorge, da ur bloaz. E vamm, Maria Madalena Pinheiro Nogueira, ac'h addimezas e miz Kerzu 1895. E deroù 1896 ez eas gant e vamm da chom da gêr Durban, kêr-benn trevadenn Natal, a oa d'ar Saozon, ma oa bet anvet e leztad João Miguel dos Santos Rosa, ofiser en arme, da gonsul Portugal. Fernando Pessoa a voe skoliet da gentañ e skol Sant Joseph, renet gant leanezed gall hag iwerzhonat. Alese ez eas d'an Durban High School e miz Ebrel 1899, ma teuas da vout saozneger mat ha ma teuas da vout douget d'al lennegezh saoznek. E miz Du 1903 e voe un arnodenn aozet gant skol-veur ar Goanag Mat (hiziv University of Cape Town), ma voe roet dezhañ ar priz nevez-aozet Queen Victoria Memorial Prize gant e arnodenn saoznek. En ur brientiñ mont d'ar skol-veur e heulias kentelioù-noz e skol kenwerzh Durban e-pad bloaz. D'ar c'houlz-se eo e krogas da skrivañ istorioù e saozneg, darn a sine gant an anv David Merrick, met n'echuas ket ar pep brasañ.

Enbroet e Lisboa, harluet anezhañ e-unan (1905-1911) 

En 1905, pa oa seitek vloaz, e laoskas e vamm e Durban,da vont da Lisboa, da studiañ an diplomatiezh en ur skol-uhel hag a deuas da vout en 1911, skol-veur al lizhiri. Bevañ a rae gant div voereb hag e vamm-gozh a-berzh tad, a droe da follez bep an amzer, Dionísia Perestrelo de Seabra. Bresk e oa e yec'hed

Mervel a reas Pessoa diwar ar boeson d'an 30 a viz Du 1935 e Lisbon, peuzdianav. Al lodenn vrasañ eus e oberenn ne voe embannet nemet meur a zekvloaz goude e varv (adalek ar bloavezhioù 1980 betek 2000). Meulet bras e voe gant Octavio Paz, Roman Jakobson hag an Italian Antonio Tabucchi, ha hiziv e vez gwelet evel unan eus brasañ skrivagnerion ha prederourion an XXvet kantvet, evel Rilke, Joyce pe Kafka.

Gwelet ivez
Alexander Search

Notennoù

Skrivagnerien Portugal
Skrivagnerien bortugalek
Skrivagnerien saoznek
Ganedigezhioù 1888
Marvioù 1935
Fernando Pessoa